นักปั่นชาวไทยและชาวต่างชาติราว 600 คน สัมผัสเส้นทางการท่องเที่ยวในช่วง Green Season ของจังหวัดสตูล
นักปั่นชาวไทยและชาวต่างชาติราว 600 คน สัมผัสเส้นทางการท่องเที่ยวในช่วง Green Season ของจังหวัดสตูล    วันนี้ (18 ส.ค.62) ที่บริเวณด้านหน้าศาลากลางจังหวัดสตูล นายศักดา วิทยาศิริกุล รองผู้ว่าราชการจังหวัดสตูล เป็นประธานเปิดกิจกรรม “Bike for Green Let’s go to Satun ” ภายใต้โครงการ Let’s go green@Satun ซึ่งจัดโดยการท่องเที่ยวแห่งประเทศไทย (ททท.) สำนักงานสตูล ร่วมกับ จังหวัดสตูล องค์การบริหารส่วนจังหวัดสตูล และชมรมจักรยานหาดใหญ่ เพื่อให้นักท่องเที่ยวได้สัมผัสกิจกรรมท่องเที่ยวเส้นทางสีเขียวในช่วง Green Season ภายใต้บรรยากาศที่แปลกใหม่ผสมผสานการเดินทางท่องเที่ยวที่อยู่ในกระแสการท่องเที่ยวในปัจจุบัน สร้างจิตสำนึกและความเข้มแข็งให้สังคมและรักษาสิ่งแวดล้อมเพื่อการท่องเที่ยวอย่างยั่งยืน และเพื่อส่งเสริมกระตุ้นให้นักท่องเที่ยวเดินทางท่องเที่ยวเข้าพื้นที่จังหวัดสตูลมากยิ่งขึ้น สำหรับกิจกรรมในครั้งนี้มีนักปั่นทั้งชาวไทยและชาวต่างชาติจากประเทศมาเลเซีย เข้าร่วมราว 600 คน โดยปั่นผ่านเส้นทางท่องเที่ยวที่สำคัญของจังหวัดสตูล เริ่มต้นและสิ้นสุดที่ศาลากลางจังหวัดสตูล ผ่านพิพิธภัณฑ์สถานแห่งชาติคฤหาสน์กูเด็น , มัสยิดมำบัง , ถนนบุรีวานิช (ถนนสตรีอาร์ท) , ศาลเจ้าโป้เจ้เก้ง , ชุมชนตันหยงโป , สวนสาธารณะเขาโต๊ะพญาวัง ระยะทางไปกลับรวม 50 กิโลเมตร /////////////////////////////ข่าว/อมรรัตน์ จันทร์พริ้ม/สวท.สตูล18 ส.ค. 62